กรณีผู้ถือบัตรมีประกันสุขภาพหรือประกันของที่ทำงานแบบที่ต้องสำรองจ่ายก่อน สามารถใช้สิทธิ์ส่วนลดของบัตรเครดิตได้ กรณีผู้ถือบัตรมีส่วนลดจากความคุ้มครองของประกัน สามารถใช้ส่วนลดจากประกัน (ทำ Fax Claim) ก่อน และหากมีส่วนต่างค่าห้องพักผู้ป่วยใน ผู้ถือบัตรยังสามารถใช้สิทธิ์ส่วนลดจากบัตรเครดิตร่วมกับประกันได้ โดยเมื่อรวมส่วนลดทั้งหมดแล้วจะต้องไม่เกินสิทธิประโยชน์ส่วนลดค่าห้องพักผู้ป่วยในจากบัตร ตัวอย่างเช่น กรณีโรงพยาบาลที่เข้ารับการรักษาให้ส่วนลดค่าห้องพักผู้ป่วยในสำหรับบัตรเครดิต 30% เมื่อหักส่วนลดค่าห้องจากความคุ้มครองประกัน (Fax Claim) 10% แล้วยังคงมีส่วนเกินค่าห้องจากความคุ้มครองประกัน ผู้ถือบัตรจะสามารถใช้ส่วนลดจากบัตรเครดิตกับส่วนต่างค่าห้องที่เหลือได้อีก 20% (รวมส่วนลดสูงสุด ไม่เกินสิทธิประโยชน์ส่วนลดค่าห้องพักผู้ป่วยในจากบัตร 30%) ทั้งนี้ ควรตรวจสอบส่วนลดและเปรียบเทียบเพื่อให้ได้สิทธิพิเศษที่เหมาะสมก่อนเข้ารับบริการกับทางโรงพยาบาล